
VARAŽDINSKA ŽUPANIJA
OPĆINA BREZNIČKI HUM
Općinski načelnik
KLASA: 230-01/26-01/01
URBROJ.: 2186-24-02-26-7
Breznički Hum, 30.7.2026.


		Na temelju odredbe članka 29. Pravilnika o financiranju javnih potreba od interesa za opće dobro koje provode udruge na području Općine Breznički Hum („Službeni vjesnik Varaždinske županije“ broj 22/04, dalje u tekstu: Pravilnik), članka 46. Statuta Općine Breznički Hum ("Službeni vjesnik Varaždinske županije" broj 45/21), a po prijedlogu Povjerenstva za ocjenjivanje prijavljenih programa i/ili projekata na Javni natječaj za financiranje programa i projekata udruga od interesa za opće dobro koje provode udruge na području Općine Breznički Hum u 2026. godini, Općinski načelnik Općine Breznički Hum donosi

Odluku o dodjeli sredstava za financiranje
programa i projekata udruga od interesa za opće dobro
koje provode udruge na području Općine Breznički Hum u 2026. godine

Članak 1.
		Na temelju provedenog Javnog natječaja za financiranje programa i projekata udruga od interesa za opće dobro koje provode udruge na području Općine Breznički Hum u 2023. godini (KLASA: 230-01/26-01/01, URBROJ: 2186-24-02-26-1 od 27.5.2026. godine), koji je s cjelokupnom natječajnom dokumentacijom objavljen 27.6.2026. godine na mrežnim stranicama Općine Breznički Hum, odabire se sedam (7) programa/projekta udruga koji udovoljavaju administrativno-formalnim uvjetima Javnog natječaja te kriterijima za odabir programa/projekata, sukladno Pravilniku.
		Podaci o udrugama i programu/projektu iz stavka 1. ove točke kojima je odobreno financiranje kao i podaci o visini dodijeljene financijske potpore, navedeni su u Tablici 1. koja čini sastavni dio ove Odluke.

Članak 2.
		Udruge iz Tablice 1. kojima je odobrena financijska potpora za provedbu programa/projekta dužne su sklopiti Ugovor o financijskoj potpori s Općinom Breznički Hum kojim će se urediti međusobna prava i obveze.

Članak 3.
		Ova Odluka objaviti će se na web stranici Općine Breznički Hum u roku od 8 dana od dana donošenja. Odluka se smatra dostavljenom sudionicima Javnog natječaja danom objave na službenim stranicama Općine Breznički Hum i od dana objave počinje teći rok za prigovor u skladu s Uputom o pravnom lijeku ove Odluke.
 











Obrazloženje

		Na temelju članka 15. Pravilnika Općinski načelnik je objavio Javni natječaj za financiranje programa i projekata udruga od interesa za opće dobro koje provode udruge na području Općine Breznički Hum u 2026. godini (objavljen dana 27.5.2026. godine na mrežnim stranicama Općine Breznički Hum.
		Na objavljeni Javni natječaj pristiglo je ukupno sedam (7) prijava. Sukladno odredbama članaka 24. i 28. Pravilnika, općinski načelnik je imenovao Povjerenstvo za administrativnu provjeru ispunjavanja propisanih uvjeta prijavljenih programa i/ili projekata i Povjerenstvo za ocjenjivanje prijavljenih programa i/ili projekata.
		Iz zapisnika Povjerenstva za administrativnu provjeru ispunjavanja propisanih uvjeta prijavljenih programa i/ili projekata utvrđeno je da sedam (7) pristiglih prijava udovoljava formalnim uvjetima Javnog natječaja. Svih sedam (7) pristiglih prijava programa/projekata dostavljeno je Povjerenstvu za ocjenjivanje prijavljenih programa i/ili projekata na ocjenu kvalitete istih.
		Primjenom kriterija ocjenjivanja prijava iz Natječaja, Povjerenstvo za ocjenjivanje prijavljenih programa i/ili projekata ocijenilo je pristigle programe/projekte, te zapisnik o ocjeni istih s privremenom rang listom programa/projekata za financiranje uputilo općinskom načelniku radi donošenja odluke o dodjeli sredstava za financiranje programa/projekata. Temeljem zapisnika Povjerenstva za ocjenjivanje prijavljenih programa i/ili projekata općinski načelnik je odabrao programe/projekte koji će se financirati u 2026. godini iz Proračuna Općine Breznički Hum, a podaci o udrugama kao nositeljima tih programa/projekata kao i podaci o visini dodijeljene financijske potpore sadržani su u Tablici 1. koja čini sastavni dio ove Odluke.
		Sukladno odredbi članka 35. Pravilnika, udruge kojima je dodijeljena financijska potpora dužne su s Općinom Breznički Hum sklopiti ugovor o financijskoj potpori kojim će se urediti međusobna prava i obveze (iznos odobrenih sredstava, uvjeti i način korištenja dodijeljenih sredstava, način praćenja i kontrole namjenskog trošenja dodijeljenih sredstava te ostala međusobna prava i obveze).
		Slijedom svega navedenog, odlučeno je kao u izreci.

Uputa o pravnom lijeku:

		Protiv ove Odluke udruga koja je sudjelovala na Natječaju može podnijeti pisani prigovor sukladno članku 32. Pravilnika. Prigovor se može podnijeti isključivo na natječajni postupak, te eventualno bodovanje nekog kriterija s 0 bodova, ukoliko udruga smatra da je u prijavi dostavila dovoljno argumenata za drugačije bodovanje. Prigovor se podnosi općinskom načelniku putem Povjerenstva za administrativnu provjeru ispunjavanja propisanih uvjeta prijavljenih programa i/ili projekata u roku od 8 dana od dana primitka ove Odluke. O prigovoru odlučuje općinski načelnik. Odluka općinskog načelnika po prigovoru je konačna.


																Općinski načelnik
																  Darko Žugčić




Dostaviti:
1. Sudionicima Javnog natječaja – svima
  objavom na web stranici),
2. Pismohrana, ovdje.








Tablica 1. Odabrani programi/projekti s dodijeljenim iznosima

	Br.
	Prijavitelj
	Program/projekt
	Dodijeljeni iznos

	1.
	Invalidsko ILCO društvo Varaždin
	Stomičari s udrugom ILCO protiv raka stručnim predavanjima i javnim tribinama 
	300,00 €

	2.
	Udruga Starinski žmaki, Breznički Hum
	S ponosom predstavljamo svoj kraj – opremanje udruga za očuvanje baštine i nastupe na manifestacijama
	3.000,00 €

	3.
	Ana – udruga za pomoć djeci i obiteljima
	Radionice za djecu
	300,00 €

	4.
	Lovačko društvo Lisac, Breznički Hum
	Zaštita okoliša i prirode, te zaštita životinja
	2.000,00 €

	5.
	Udruga umirovljenika i građana Prigorčica
	Očuvajmo našu tradiciju
	1.000,00 €

	6.
	Udruga apstinenata Varaždinske županije, Hrabrost
	Tretman apstinenata sa područja Općine Breznički Hum za 2026. godinu
	300,00 €

	7.
	Orkestar limene glazbe Sv. Martin, Breznički Hum
	Zvuk svetog Martina – očuvanje tradicije i razvoj orkestra u 2026. godini.
	3.000,00 €

